สรุปปัจจัยสำคัญตลาดทุน-การเงิน-เศรษฐกิจวันนี้
สรุปปัจจัยสำคัญตลาดทุน-การเงิน-เศรษฐกิจประจำวันที่ 7 ก.ค.58
7 ก.ค. 2558

– เงินเยนอยู่ที่ระดับ 122.50 เยน/ดอลลาร์ จากช่วงเช้าที่ระดับ 122.79/82 เยน/ดอลลาร์
– เงินยูโรช่วงเย็นนี้อยู่ที่ระดับ 1.0983 ดอลลาร์/ยูโร จากช่วงเช้าที่ระดับ 1.1046/1050 ดอลลาร์/ยูโร
– ดัชนี SET ปิดวันนี้ที่ระดับ 1,483.77 จุด เพิ่มขึ้น 10.54 จุด หรือ 0.72% มูลค่าการซื้อขาย 33,377.62 ล้านบาท
– สรุปปริมาณการซื้อขายรายกลุ่ม ต่างชาติซื้อสุทธิ 532.05 ล้านบาท (SET+MAI)
 
– ที่ประชุมคณะรัฐมนตรี มีมติอนุมัติให้นายวิรไท สันติประภพ ที่ปรึกษาสถาบันวิจัยเพื่อการพัฒนาประเทศไทย (ทีดีอาร์ไอ) ดำรงตำแหน่งผู้ว่าการธนาคารแห่งประเทศไทย(ธปท.) คนใหม่ แทนนายประสาร ไตรรัตน์วรกุล ที่จะครบวาระในเดือนก.ย.58 นี้ ตามที่นายสมหมาย ภาษี รมว.คลังเสนอ
– ที่ประชุมคณะกรรมการร่วมภาคเอกชน 3 สถาบัน (กกร.) ปรับลดคาดการณ์การขยายตัวของเศรษฐกิจไทยในปีนี้มาอยู่ที่ 3% จากการคาดการณ์ในไตรมาสที่แล้วที่ 3.5% ปัจจัยหลักที่ส่งผลให้ปรับลดมุมมองเศรษฐกิจลงมาจากตัวเลขส่งออกที่ฟื้นตัวช้ากว่าที่คาด โดยมีแนวโน้มหดตัว 2%ในปีนี้ ลดลงจากเดิมที่เคยคาดไว้ว่ายังขยายตัวได้แม้ไม่ถึง 1%
– กรีซได้แจ้งให้ธนาคารในประเทศปิดทำการต่อจนถึงวันพุธที่จะถึงนี้ จากกำหนดการณ์เดิมที่ธนาคารของกรีซจะเปิดทำการในวันนี้ ภายหลังจากที่ได้รับทราบผลการลงประชามติเมื่อวันอาทิตย์ที่ผ่านมา
– ธนาคารกลางจีน (PBOC) ได้อัดฉีดเม็ดเงิน 5 หมื่นล้านหยวน หรือ 8.2 พันล้านดอลลาร์ เข้าสู่ตลาดการเงินในวันนี้ ผ่านทางข้อตกลงซื้อพันธบัตรโดยมีสัญญาขายคืน (reverse repo) สำหรับผลตอบแทนพันธบัตรโดยมีสัญญาขายคืนอายุ 7 วันล่าสุดอยู่ที่ 2.5%
– ธนาคารกลางออสเตรเลีย มีมติคงอัตราดอกเบี้ยที่ระดับต่ำสุดเป็นประวัติการณ์ที่ 2% ในการประชุมวันนี้ ซึ่งสอดคล้องกับการคาดการณ์ของตลาด
– สมาคมแลกเปลี่ยนทองคำและเงินของจีน เปิดเผยว่า ราคาทองคำที่ตลาดฮ่องกงปรับตัวขึ้น 18 ดอลลาร์ฮ่องกง ปิดที่ระดับ 10,808 ดอลลาร์ฮ่องกง/ตำลึง เทียบเท่ากับ 1,170.63 ดอลลาร์สหรัฐ/ทรอยออนซ์ เพิ่มขึ้น 1.94 ดอลลาร์สหรัฐ ที่อัตราแลกเปลี่ยนล่าสุด 1 ดอลลาร์สหรัฐ/ 7.75 ดอลลาร์ฮ่องกง
 
ที่มา: สำนักข่าวอินโฟเควสท์